News Update: Cathie Wood ชี้ เศรษฐกิจสหรัฐฯ ถดถอยมาตลอดปี เตือนหุ้นพลังงาน-คุณค่า กระทบหนัก - FINNOMENA
Cathie Wood มองว่า ‘หุ้นพลังงาน’ และ ‘หุ้นคุณค่า’ จะได้รับความเสียหายจากการลดลงของอัตราเงินเฟ้อ ส่วน ‘หุ้นเติบโต’ จะได้ประโยชน์จากอัตราดอกเบี้ยที่ลดลง เนื่องจากดีมานด์ทางเศรษฐกิจเริ่มขาดแคลนมากขึ้น
14 ธ.ค. 2565

Cathie Wood มองว่า ‘หุ้นพลังงาน’ และ ‘หุ้นคุณค่า’ จะได้รับความเสียหายจากการลดลงของอัตราเงินเฟ้อ ส่วน ‘หุ้นเติบโต’ จะได้ประโยชน์จากอัตราดอกเบี้ยที่ลดลง เนื่องจากดีมานด์ทางเศรษฐกิจเริ่มขาดแคลนมากขึ้น
“ฉันเชื่อว่าประวัติศาสตร์จะแสดงให้เห็นว่าเราอยู่ในภาวะเศรษฐกิจถดถอยมาตลอดทั้งปี” ซีอีโอของ Ark Invest กล่าว
อัตราดอกเบี้ยที่สูงขึ้นได้ส่งผลกระทบต่อหุ้นเติบโตประเภทนวัตกรรมที่ยังไม่ทำกำไรซึ่งเป็นหุ้นที่ Cathie Wood เดิมพันอยู่ ส่งผลให้กองทุนเรือธง ARKK ลดลงมาเกือบ 63% ในปีนี้
ทำให้ ARKK กลายเป็นกองทุนที่ทำผลงานที่แย่ที่สุดในบรรดากองทุนขนาดกลางและขนาดย่อมของสหรัฐฯ รวมถึงเป็นกองทุนตราสารทุนของสหรัฐฯ ที่มีผลประกอบการโดยรวมแย่ที่สุดที่ติดตามโดย Morningstar
ผลการดำเนินงานของกองทุน ARKK ในปีนี้สวนทางกับเมื่อปี 2020 ที่เพิ่มขึ้นกว่าเท่าตัวโดยการเดิมพันครั้งใหญ่ในหุ้น Zoom และหุ้นกลุ่ม Stay-at-Home ที่พุ่งอย่างรวดเร็วในช่วงแรกของการแพร่ระบาดของโควิด
สวนทางมุมมองของ Cathie Wood หุ้นพลังงานสหรัฐฯ (XLE.P) เพิ่มขึ้นเกือบ 56% จนถึงปัจจุบัน
อ้างอิง: https://www.reuters.com/markets/us/arks-wood-sees-us-now-recession-expects-energy-stocks-tumble-2022-12-13/ 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ARK
ARK Invest
ARKK
Cathie Wood
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA